Likatsin 85 (Art. 85). Pala ni ixtamakamastalh Mapakgsina xalipulatamatni nemá lhkayawaka nachuna ni ixlimakgwa xatalhkán xlawan ixpapa' diciembre, ti nalakkaxtlawa wa xatatliwekglhat Makgantaxtunanín, wa mapakgsina nawan la nalay, la wan xlawan likatsin.
Xa akxni ni, ixtawi mapakgsina Lipulatamatni, chu pala tatamakxtuminit ixwa ixtamakxtumit Makgantaxtunanín wa tlan talhkayawapala ti mapakgsina nawan kanpuntsu.|Xa akxni ni ixtawi Mapakgsina Lipulatamatni, liwaka ixlikgalhpuxamakaw chichini' chu ixtamakxtumit Makgantaxtunanín ni tatamakxtuminit ixwa, litalhkatayan tlan lakapala namamakxtuminan xlakata wa na akxila chu nalakkaxlawa.|Pala nitamakamasta lata amá kilhtamakú, chunatiya tamakgxtakga la wan likatsin nema xlawan wi.